stanford-oval/wikipedia huggingface dataset:
סדר הדורות
הערות לספר

הערות לספר נכתבו על ידי חכמים רבים:
החיד"א
הרב יוסף שאול נתנזון
הרד"ל
כוכבי אור מאת הרב נחמן כהנא
רבי נפתלי משכיל לאיתן
סדורין של דוב מאת הרב דובריש טורש
תיקון הסדר מאת רבי יצחק רחלין
דברי שלמה מאת הרב שלמה בובר
"ציונים והארות לסדר הדורות" מאת הרב ראובן מרגליות
"סדרים נכונים" מאת הרב רפאל גורדון
"סדר הדורות השלם" מאת רבי ירוחם מאיר ליינר
"המאיר לארץ" מאת הרב מאיר סולבייצ'יק
הרב דוד טבלי אפרתי, אסיר ציון, רב העיר ויטבסק, ומחבר ספר תולדות אנשי שם ועוד
הרב חיים דובער מאנשוביץ
הרב יהודה ליב ברגס
הרב מתתיהו שטראשון
הרב חיים ברלין
הרב זאב וולף רבינוביץ', בעריכת עזרא ציון מלמד
הרב אברהם יעלין
הרב ישעיה אשר זליג מילר החל בהדפסת הספר מחדש ונכון לשנת ה'תשפ"א, הודפס סדר תנאים ואמוראים עד אות ט'. במהדורתו כלל את כל ההגהות שנדפסו עד זמנו, והוסיף הערות מכתבי יד של הרב דוד שפרבר, רבי מנחם מנדל גפנר, הרב אברהם אריה לייב רוזן אב"ד מוינשט ופלטישן בעל איתן אריה, הרב דוד אברהם קמפנר בעל למטה יהודה, הרב חיים אריה לייב פנסטר בעל שער בת רבים, הרב חיים בנימין קצנלבוגן, הרב חיים מיכל מהמבורג, הרב שבתי וויס אב"ד שימאני, הרב שמשון בלוך, הרב יעקב בכרך, הרב חיים קנייבסקי, הרב יצחק הוברמן, הרב שמואל אשכנזי, וכן ליקוטים ממאות ספרים אשר דנו בדבריו.
למהדורה זו הוכנס אף כתב יד של המחבר - הגהות לספר יוחסין אשר שפך אור על עשרות קטעים מוקשים בדבריו, כמו כן הגיה את הספר באופן מדוקדק, תיקן מתוך מבואותיו, פתח ראשי תיבות בצורה זהירה, ועוד.
ראו גם

סדר עולם
לקריאה נוספת

הרב ישעיה אשר זליג מילר, "על סדר הדורות מקורותיו ומהדורותיו" אור ישראל כרך נב עמ' רה; כרך נד עמ' רכא.
הרב נפתלי משכיל לאיתן, מבוא לסדר הדורות, ורשה, 1881-1897.
הרב אברהם הלל, מבוא לספר הליקוטים, חברת אהבת שלום, ירושלים תשס"ו.
הערות שוליים

↑  מדרשים רבים לא היו בידו דוגמת פסיקתא רבתי ופסיקתא דרב כהנא
↑  ההגהות נדפסו שוב בסוף כל כרך של ש"ס וילנא, במהדורת עוז והדר הוסיפו להערות ליקוטים מספריו
↑  המחבר מתקיף את ספר זה ומלין על שבושים רבים הקיימים בספר
↑  א. חברת אהבת שלום, הגהות החיד"א לסדר הדורות, מקבציאל כרך כ"ה תמוז תשנ"ב ע' שט - כתב יד.
ב. מהדורת מילר - כתב יד.
ג. מהדורת בני ברק תשנ"ג - ליקוט מכתביו
↑  במהדורת לבוב תרי"ח
↑  בתוך ספר כוכבי אור
↑  הרב חיים יצחק כהנא, כוכבי אור, ‏ווילנא תרל"ז, באתר היברובוקס, במהדורת רנמ"ל הוכנסו חלק מהערותיו אך ללא ציון שמו
↑  במהדורת ורשה תרל"ז תרמ"ב
↑  דבעריש טורש, סדורין של דוב, כנסת הגדולה ד' תרנ"א עמ' 23–30, באתר אוצר החכמה (צפייה מוגבלת למנויים)
↑  יצחק רחלין, תיקון הסדר, "הכרם" עמ' 193–222, באתר אוצר החכמה (צפייה חופשית – מותנית ברישום) לאחר תקופה הדפיס השלמה - יצחק רחלין, עוללות הכרם, המליץ, 21 ביוני 1889
↑  שלמה בובר, דברי שלמה, בית אוצר הספרות ד' קרקא תרנ"ב, ע' 163, באתר אוצר החכמה (צפייה מוגבלת למנויים)
↑  הרב ראובן מרגליות, 'ציונים והארות לסדר הדורות, סיני כרך מו, עמ' כב; חלק ב, עמ' שב, באתר אוצר החכמה (צפייה מוגבלת למנויים)
↑  בתוך ספר נחל עדן וילנא תרנ"ז, ושוב במהדורת בני ברק תשנ"ג
↑  חלק מאות א ורשה-לובלין תרס"א-תרס"ז
↑  בתוך ספרו המאיר לארץ סלוצק תרע"א, עמ' צ"ח-ק'
↑  עץ החיים חלק ב', ברלין תרמ"ד, מחקרי אפרתי ט' ע"ג, שתילי זיתים, לבוב תר"ם דף א', ע"ב
↑  בתוך ספר שנות החיים ורשה תרס"ח נ"ה-נ"ו
↑  בכתב העת כבוד הלבנון ו', חוברת מ"ה, עמ' 359, ונוספות במהדורת מילר
↑  מגיד משנה א', ליק, תרל"ט, גיליון 21 עמ' 88, האסיף א', ורשה תרמ"ד חלק אוצר הספרות עמ' 200 ובתוך מהדו' רנמ"ל
↑  בתוך ספר כוכבי אור ובמהדורת רבי ירוחם ליינר
↑  בספרו שערי תורת בבל ירושלים תשכ"א.
↑  בתוך הספר ארך אפיים, סימן ג', אות ב', עמ' קפ"ח. ירושלים, תשנ"ב
↑  יחד עם הרב יצחק הגר
↑  מונסי ניו יורק תשפ"א
| --- | --- |
בקרת זהויות :  VIAF: 312474725   WorldCat (עם VIAF): 312474725 
קטע שהושמט מכל המהדורות למעט דפוס ראשון (דף קמ"ב, ע"ב) מפני הצנזור
ג'יי שוטנשטיין

| --- | --- |
אין תמונה חופשית
 לידה:  1955 (בן 70 בערך) 
 מקום מגורים:  קולומבוס 
 השכלה:  Indiana University Kelley School of Business 
 בן או בת זוג:  ג'יני שוטנשטיין 
 
ג'יי אל שוטנשטיין (באנגלית: Jay Schottenstein; נולד ב-1954) הוא יזם ופילנתרופ יהודי-אמריקאי מקולומבוס, שבאוהיו. על שמו נקראת: הקריה הלאומית לארכאולוגיה של ארץ ישראל בירושלים, כולל חסידי, ותלמוד בבלי מהדורת שוטנשטיין שבו ישנו ביאור מקיף לתלמוד הבבלי, וכן מהדורה דומה לתלמוד הירושלמי.
ביוגרפיה

שוטנשטיין נולד למשפחה יהודית, בנם של גרלדין (לאה הורוויץ) וג'רום שוטנשטיין. אביו הקים את חברת "Schottenstein Stores Corp" והיה תומך בולט בארגוני צדקה יהודיים וכיהן כחבר ההנהלה בישיבה יוניברסיטי בניו יורק. בשנת 1976 ג'יי החל לעבוד בעסקיו של אביו ובהמשך התחתן עם ז'אן ראבה, איתה יש לו שלושה בנים ושלושה נכדים. מאז 1980 הוא מכהן כיו"ר של התאגיד אמריקן איגל אאוטפיטרס (American Eagle Outfitters). בשנת 1993 החליף את אביו כראש תאגיד חנויות שוטנשטיין וכן בפעילות הצדקה של אביו. מאז 2005 הוא משמש כיו"ר חברת DSW, שוטנשטיין הוא הבעלים של יקבי כרמל.
הערות שוליים

↑  הקריה הלאומית לארכיאולוגיה של ארץ ישראל ע"ש ג'יי וג'יני שוטנשטיין, באתר רשות העתיקות
ערך זה הוא קצרמרבנושא אישים. אתם מוזמנים לתרום לוויקיפדיה ו.
קונאן או'בריאן

| --- | --- |

או'בריאן בכנס קומיק-קון 2019
 לידה:  18 באפריל 1963 (בן 61) ארצות הברית ברוקליין, מסצ'וסטס, ארצות הברית 
 מדינה:  ארצות הברית
 תקופת הפעילות:  מ-1987
 עיסוק:  מנחה ה"לייט נייט" (1993–2009)   מנחה ה"טונייט שואו" (יוני 2009 – ינואר 2010)   מנחה קונאן (נובמבר 2010 – יוני 2021)
 מקום לימודים:  אוניברסיטת הרווארד  תיכון ברוקלין 
 בת זוג:  אליזבת' אן פאול (2002–הווה)
 מספר צאצאים:  2 
 פרסים והוקרה:  פרס אמי לבידור בפריים טיים פרס מארק טוויין להומור אמריקאי
 https://teamcoco.com/
 פרופיל ב-IMDb
 חתימה:   
 
קונאן כריסטופר או'בריאן (באנגלית: Conan Christopher O'Brien; נולד ב-18 באפריל 1963) הוא קומיקאי, תסריטאי, מפיק ומנחה טלוויזיה אמריקאי. מנובמבר 2010 עד יוני 2021 הוא הגיש את תוכנית האירוח הלילית קונאן ברשת הכבלים האמריקאית TBS, ובנוסף מגיש ב-TBS את תוכנית הספין-אוף "קונאן ללא גבולות" (באנגלית: Conan without Border), שמסגרתה הוא נוסע בעולם לעמוד מקרוב על סוגיות תרבותיות של מדינות שונות.
במהלך סוף שנות ה-80 ותחילת שנות ה-90 או'בריאן היה שותף בצוות הכותבים הקבוע של התוכניות הקומיות סאטרדיי נייט לייב ומשפחת סימפסון. לאחר מכן או'בריאן הנחה את תוכנית האירוח המאוחרת של רשת NBC - "לייט נייט עם קונאן או'בריאן" - בין השנים 1993 עד 2009, ולאחר מכן הנחה את תוכנית האירוח המרכזית של NBC, ה"טונייט שואו", במשך שבעה חודשים בין השנים 2009 עד 2010 עד לפרוץ סכסוך מתוקשר בינו לבין רשת NBC אודות משבצת השידור של התוכנית אשר הוביל בהמשך לפרישתו במסגרת הסכם שהעביר גם לרשותו פיצויים בסך 45 מיליון דולרים.
עם פרישתו של דייוויד לטרמן ב-2015 לאחר 33 שנה, הפך או'בריאן לוותיק ביותר מבין מנחי תוכניות האירוח הליליות בארצות הברית עד פרישתו ב-2021 (27 שנים).
ביוגרפיה

או'בריאן נולד וגדל בברוקליין, בוסטון, מסצ'וסטס שבארצות הברית, למשפחה קתולית ממוצא אירי. אביו היה רופא חוקר ומרצה לרפואה באוניברסיטת הרווארד, ואמו היא מיקרוביולגית. קונאן הוא השלישי מבין שישה ילדים. באחד מפרקי תוכנית הלילה של או'בראיין הוא ביקר במחוז קרי שבאירלנד, אשר משם אבותיו הגיעו במקור.
בשנת 1981 או'בראיין סיים בהצטיינות את לימודי התיכון בברוקליין שם שימש בתור העורך הראשי של עיתון בית הספר. לאחר מכן למד באוניברסיטת הרווארד, בה נבחר לנשיא אגודת ההומור. בשנת 1985 סיים בהצטיינות לימודי ספרות והיסטוריה. במהלך השנים שבהן למד בהרווארד או'בראיין כתב עבור מגזין ההומוריסטי של הרווארד "Harvard Lamp" והיה שותף במשך תקופה קצרה בלהקה בשם "The Bad Clams" בה שימש בתור מתופף.
קריירה > סאטרדיי נייט לייב (1987–1991)

במהלך שנת 1985, מיד לאחר סיום לימודיו, או'בריאן עבר ללוס אנג'לס במטרה לפתח קריירה בתחום הבידור. או'בריאן הצטרף בתחילה ככותב בצוות הכותבים של התוכנית "לא בהכרח חדשות" ברשת הכבלים HBO, שם עבד כשנתיים.
בינואר 1988 לורן מייקלס, המפיק בפועל של התוכנית "סאטרדיי נייט לייב", החליט לקבל לעבודה את או'בריאן כתסריטאי, שם עבד במשך כמעט ארבע שנים.
בשנת 1989 זכה או'בריאן יחד עם עמיתיו הכותבים בצוות התוכנית "סאטרדיי נייט לייב" בפרס אמי.
קריירה > משפחת סימפסון (1991–1993)

בשנים 1991–1993, או'בריאן היה שותף בכתיבה ובהפקה של סדרת האנימציה "משפחת סימפסון" וזכה באותה העת לקרדיט ככותב של ארבעה פרקים. מכל הפרקים שהוא כתב, קונאן עצמו סבור כי הפרק "Marge vs. the Monorail" (הפרק ה-12 של העונה הרביעית) הוא הפרק החביב עליו. בנוסף לפרק זה, או'בריאן זכה לקרדיט ככותב היחיד של הפרקים "New Kid on the Block," "Homer Goes to College," ו-"Treehouse of Horror IV". או'בריאן לקח חלק בהפקת התוכנית בעונות 4 ו-5, כאשר במסגרת זו הגה רעיונות רבים לעלילות וכתב בדיחות שונות לפרקים של העונות הללו.
בנאום שנתן באוניברסיטת הרווארד בשנת 2000, או'בריאן ציין כי "משפחת סימפסון" הצילה אותו למעשה, משום שהיה באותה העת בתקופת שפל בקריירה שלו.
קריירה > לייט נייט עם קונאן או'בריאן (1993–2009)

ב-26 באפריל 1993 נבחר או'בריאן להחליף את דייוויד לטרמן בתוכנית הלייט נייט של NBC. מפיק התוכנית בשנים 1993–2009 היה לורן מייקלס. התוכנית אשר שודרה לראשונה ב-13 בספטמבר 1993. כמו רוב תוכניות הלייט נייט האמריקניות, כוללת התוכנית מונולוג פתיחה, 2-3 אורחים ומספר מערכונים. בשנתיים הראשונות הרייטינג של התוכנית דשדש וכן היא ספגה ביקורות שליליות. למעשה, התוכנית עמדה על סף ביטול אך בהיעדר אלטרנטיבה הותר לה להמשיך להתקיים.
בהמשך המגמה השתנתה, התוכנית הייתה מועמדת מספר פעמים ברציפות לפרס אמי בקטגוריית תוכניות אירוח. בתקופה זו הרייטינג של התוכנית עלה והיא שלטה ברצועת זמן השידור שבה שודרה. החל משנת 1996, או'בריאן וצוות הכותבים של התוכנית היו מועמדים מדי שנה לפרס אמי בקטגוריית הכתיבה הטובה ביותר לסדרה קומית, וזכו לבסוף בפרס בפעם הראשונה והיחידה בשנת 2007. בשנים 1997, 2000, 2002, 2003, 2004, או'בריאן וצוות ה"לייט נייט" זכו בפרס איגוד התסריטאים על הכתיבה הטובה ביותר בסדרה קומית.
במהלך שנותיה הציגה התוכנית שורה של דמויות מטורפות כגון: טריומף, כלב העלבונות הקומי, הדוב המאונן, סופלקס השואל שאלות, מר פק-מן הבולימי, פאביו הסיני ועוד. אנדי ריכטר שימש כעוזר המנחה בשנים הראשונות (1993–2000), ואת התוכנית ליווה המתופף מקס ויינברג עם להקתו, "שביעיית מקס ויינברג", וכמעט בכל תוכנית ניהל או'בריאן דיאלוג הומוריסטי עם ויינברג.
בשנת 2001 ייסד או'בריאן את חברת ההפקות שלו, "Conaco".
בשנת 2008 גילם מנחה תוכנית אירוח בסרט הקומי "באק האוורד הגדול" בכיכובם של טום הנקס וג'ון מלקוביץ'.
ב-20 בפברואר 2009 שידרה רשת NBC את הפרק ה-2725 והאחרון של התוכנית "לייט נייט עם קונאן או'בריאן". בסוף הפרק או'בריאן השמיד בשידור חי את התפאורה של התוכנית באמצעות גרזן, כאשר את חלק מהחתיכות העניק לקהל הצופים באולפן, וכמו כן הודה לרשימת האנשים שסייעו לו להגיע לנקודה זו בקריירה שלו.
קריירה > טונייט שואו (2009–2010)

במהלך ספטמבר 2004 הודיע מנחה תוכנית ה"טונייט שואו" ג'יי לנו כי בכוונתו לפרוש מהתוכנית במהלך שנת 2009. בשנת 2004 החל או'בריאן לנהל משא ומתן על חוזה חדש עם רשת NBC. במסגרת העסקה, או'בריאן היה צפוי להפוך למנחה של תוכנית ה"טונייט שואו" (אשר באותה העת הונחתה על ידי ג'יי לנו) במהלך שנת 2009. או'בריאן היה אחד מהאורחים בפרק האחרון של תוכנית ה"טונייט שואו" תחת הנחייתו של ג'יי לנו.
תוכנית ה"טונייט שואו" בהנחייתו של או'בריאן שודרה לראשונה ב-1 ביוני 2009 כאשר את הנחיית תוכנית ה"לייט נייט" של NBC תפס ג'ימי פאלון, כוכב "סאטרדיי נייט לייב" לשעבר.
במהלך הקלטה של התוכנית ב-25 בספטמבר 2009, או'בריאן סבל מזעזוע מוח לאחר שהוא החליק בטעות על שלולית מים וראשו נחבט ברצפה. או'בריאן הפסיק את הקלטת התוכנית על מנת לקבל טיפול רפואי, ובאותו הלילה שודר שידור חוזר של הפרק הקודם. או'בראיין חזר להופיע ביום שני שלאחר מכן והתבדח על התקרית.
קריירה > הפרישה מהטונייט שואו

עצרת תמיכה בקונאן או'בריאן מחוץ לאולפני יוניברסל בלוס אנג'לס לצד כרזת התמיכה "אני עם קוקו" שיצר מייק מיטשל ואשר הופצה באופן נרחב באותה העת בקרב תומכיו באינטרנט, ובעצרות שנערכו במהלך הסכסוך של או'בריאן עם NBC.
ב-7 בינואר 2010 נערכה פגישה בין מנכ"ל רשת NBC ג'ף צוקר עם ג'יי לנו וקונאן או'בריאן בה דנו השלושה כיצד יצליחו להעביר את לנו ממשבצת הפריים טיים, שבה נחלה כישלון צורב והורידה את הרייטינג של כל התוכניות שאחריה (בהן תוכניתו של או'בריאן), ובחזרה למשבצת תוכניות הלילה. ההצעה שהועלתה מצד NBC הייתה שאו'בריאן יישאר המנחה של הטונייט שואו, אשר תשודר החל מהשעה 0:05 בלילה בעוד שג'יי לנו ינחה תוכנית לילה באורך 30 דקות שתתחיל בשעה 11:35 (שעת השידור הקבועה של ה"טונייט שואו" מאז הווסדה). ב-10 בינואר רשת NBC הצהירה באופן רשמי כי ב-12 בפברואר 2010 התוכנית של ג'יי לנו תעבור לשעה 11:35.
ב-12 בינואר או'בריאן פרסם את ההצהרה הבאה: "אני מאמין במידה רבה כי העברת תוכנית הטונייט שואו ליום המחרת במטרה לשדר תוכנית קומית אחרת לפניה תפגע קשות במה שאני מחשיב בתור הזיכיון הגדול ביותר בהיסטוריה של השידור. תוכנית הטונייט שואו ב-12:05 פשוט לא תהיה הטונייט שואו". ב-21 בינואר 2010, הוכרז כי קונאן הגיע להסכם עם רשת NBC אשר לפיו הוא יפרוש מהנחיית הטונייט שואו. במסגרת העסקה קונאן קיבל 45 מיליון דולרים פיצויים, מתוכם 12 מיליון דולרים הועברו לצוות ההפקה של או'בריאן, אשר במקור נאלץ לעבור יחד עם קונאן ללוס אנג'לס מניו יורק כאשר החל להנחות את הטונייט שואו.
העזיבה של או'בריאן לוותה בהפגנות תמיכה רבות בכל רחבי ארצות הברית למען קונאן ובגנות NBC וג'יי לנו.
תוכנית הטונייט שואו האחרונה בהנחייתו של או'בריאן שודרה ב-22 בינואר 2010, כשבעה חודשים בלבד לאחר התוכנית הראשונה.
בעקבות כך ג'יי לנו חזר להנחות את הטונייט שואו לאחר מכן. במסגרת העסקה שהושגה מול NBC הותר לקונאן להתחיל לעבוד עבור רשת אחרת החל מספטמבר 2010.
קריירה > לאחר הטונייט שואו

חודש לאחר שעזב את הטונייט שואו, ב-24 בפברואר 2010, החל או'בריאן לזכות בפופולריות ותשומת לב מחודשת בתקשורת כאשר פתח חשבון בטוויטר והחל להפיץ דרכו באופן תדיר הודעות ולרוב בדיחות. לאחר כשעה בלבד ממועד הפתיחה של החשבון, רשימת העוקבים של חשבון הטוויטר של או'בריאן זינק ל-30,000 חברים ו-30 דקות לאחר מכן, היא הייתה על סף 50,000 משתמשים (מעל ל-20,000 מחשבון הטוויטר של ג'יי לנו). 24 שעות לאחר מכן, רשימת העוקבים של חשבון הטוויטר של או'בריאן כללה 300,000 משתמשים. בסוף מאי 2010, היו מעל 1,000,000 עוקבים לחשבון הטוויטר של או'בריאן, ונכון לאוגוסט 2017 יש לחשבון מעל 25,000,000 עוקבים.
במהלך שנת 2010 או'בריאן נכלל ברשימת ה-"Time 100" של הטיים מגזין המכילה את 100 האנשים המשפיעים ביותר בעולם בהתבסס על בחירות הקוראים.
מאחר שנאסר על או'בריאן במסגרת ההסכם עם רשת NBC לקיים הופעות טלוויזיוניות מכל סוג שהוא עד מאי 2010, או'בריאן החליט לשבור שתיקה ארוכה כאשר התראיין לתוכנית 60 דקות בה התבטא לראשונה אודות הסכסוך שלו עם NBC סביב משבצת הטונייט שואו. במהלך הריאיון עם סטיב קרופט, או'בריאן ציין שהמצב הרגיש כמו "נישואים שנגמרו בפתאומיות, באלימות, ובמהירות. ואני רק מנסה להבין מה קרה". הוא ציין גם כי הוא בהחלט ציפה שרשת NBC תאפשר לו להוכיח את עצמו במשך זמן רב יותר, וכי לדעתו ג'יי לנו רצה את תוכנית הטונייט שואו חזרה וכי הוא עצמו היה נוהג אחרת במצב דומה. עם זאת, או'בריאן ציין שהוא לא הרגיש שפגעו במעמדו. במהלך הריאיון ביקש או'בריאן להדגיש בפני הצופים כי חשוב לו שידעו שהוא בסדר ו"מרגיש מעולה".
ב-11 במרץ 2010 או'בריאן הצהיר בחשבון הטוויטר שלו כי הוא מתכנן לערוך מופע ב-30 ערים החל מ-12 באפריל 2010 בשם "The Legally Prohibited from Being Funny on Television Tour" ("מסע ההופעות של מי שלא מורשה להיות מצחיק בטלוויזיה"). או'בריאן הגיש את המופע יחד עם אנדי ריכטר ויחד עם חברי הלהקה שליוו אותו במהלך התקופה הקצרה שבה הגיש את ה"טונייט שואו". מקס ויינברג, לעומת זאת, לא הצליח להצטרף לסבב ההופעות מלבד הופעת אורח אחת בניו יורק. כרטיסי VIP למופע נמכרו בעלות 695 דולרים, ואפשרו לרוכשיהם לפגוש את או'בריאן פנים אל פנים. כמו כן ב-11 במרץ 2011 השיק או'בריאן את האתר teamcoco.com. סבב ההופעות הסתיים באטלנטה ב-14 ביוני 2010. בשנת 2011 יצא סרט תיעודי בשם "קונאן או'בריאן לא יכול לעצור", אשר תיעד את העבודה על המופע.
קריירה > "קונאן" (2010–2021)

ב-12 באפריל 2010 הצהיר או'בראיין לראשונה כי יגיש תוכנית אירוח משלו בערוץ הכבלים TBS. התוכנית שודרה לראשונה ב-8 בנובמבר 2010, ומשודרת מאז בימים שני עד חמישי ברצועה שבין 11:00 עד 12:00. בעקבות המעבר של או'בריאן לערוץ TBS תוכנית הלילה של ג'ורג' לופז הועברה למשבצת של חצות. קונאן סירב בתחילה לעשות ללופז את מה שרשת NBC עשתה לו, אך לבסוף או'בריאן הסכים להצטרף לערוץ TBS לאחר שלופז שכנע אותו לעבור.
ב-1 בספטמבר 2010 הודיע או'בריאן בחשבון הטוויטר שלו ובעמוד היוטיוב שלו כי השם של תוכנית הלילה החדשה יהיה "קונאן". גם בתוכניתו החדשה של קונאן מלווה אותו אנדי ריכטר, עם להקת הבית שכעת נקראת "ג'ימי ויווינו וחבילת הבסיס".
נכון לסוף שנת 2015, תוכנית הלייט נייט "קונאן" מדורגת במקום ה-11 מבחינת רייטינג מבין 12 תוכנית הלייט נייט ששודרו באותה העת בארצות הברית.
באוגוסט 2017 טס או'בריאן לישראל במטרה לצלם תוכנית ספיישל על ביקורו במדינה (לאחר שעשה ספיישלים שכאלו קודם-לכן גם בקובה, בארמניה, במקסיקו, ובקוריאה הדרומית). ב-2018 נודע כי התוכנית תעבור לפורמט של 30 דקות, במקום 60 דקות כפי שהייתה עד אז (כולל פרסומות). התוכנית משודרת בפורמט הזה מאז ינואר 2019.
בנובמבר 2020 נודע כי או’בריאן צפוי לעזוב את הלייט נייט ״קונאן״ ביוני 2021 לטובת הגשת תוכנית שבועית חדשה ברשת הסטרימינג "HBO Max". ב-3 במאי 2021 נמסר שהתוכנית האחרונה תשודר ב-24 ביוני שלאחר מכן, והיא תהיה תוכנית סיום מורחבת בת שעה, אשר תסקור את הקריירה הארוכה של קונאן כמגיש תוכניות אירוח ליליות. החל מחודש יוני 2021, יתמקד קונאן בפיתוח תוכנית רב-גונית שבועית עבור רשת HBO Max, בהפקת חברת "Team Coco". לצד זאת, הוא ממשיך להגיש את סדרת התוכניות המיוחדות "קונאן ללא גבולות", בהן הוא נוסע מעת לעת לעמוד מקרוב על סוגיות תרבותיות במדינות שונות. הסדרה, המהווה ספין אוף ל"קונאן", שודרה בעבר ב"נטפליקס", ומאז דצמבר 2020 היא משודרת ב-"HBO Max".
קריירה > לאחר "קונאן"

בשנת 2018 החל להנחות את הפודקאסט "קונאן או'בריאן צריך חבר" (Conan O'Brien Needs a Friend) שבו הוא מארח, יחד עם העוזרת האישית שלו סונה מובססיאן ועורך ומפיק הפודקאסט מאט גורלי, אורחים שונים לראיונות. במאי 2022 נמכר הפודקאסט, יחד עם כל חברת Team coco, לחברת Sirius XM עבור 150 מיליון דולר.
בנובמבר 2024, הוכרז כי או'בראיין ינחה את טקס פרסי האוסקר 2025. הטקס התקיים ביום ראשון, ה-2 במרץ 2025, בתיאטרון דולבי ושודר בשידור חי ב-ABC וביותר מ-200 מדינות ברחבי העולם. זו הייתה הפעם הראשונה שאו'בראיין מנחה את טקס האוסקר.
בשנת 2025 שיחק בסרט הדרמה "If I Had Legs I'd Kick You"(אנ') לצדה של רוז ביירן, שבו גילם את המטפל שלה.
או'בראיין ישוב להנחות את טקס האוסקר ה-98 בשנת 2026, שיתקיים ב-15 במרץ 2026, וישודר ב-ABC.
חיים אישיים

ב-2000 או'בריאן פגש לראשונה את אליזבת אן "ליזה" פאואל, כשהופיע בתוכנית הלילה "לייט נייט עם קונאן או'בריאן" במערכון, ובאותה העת ליזה עבדה בתור קופירייטרית בכירה.
ב-2002 נישאו השניים בסיאטל, עיר הולדתה של פאואל. לזוג נולדו בת ב-2003 ובן ב-2005.
או'בריאן רכש אחוזה בשווי 10.5 מיליון דולרים ברנטווד שבלוס אנג'לס, במסגרת ההכנות למעבר לטונייט שואו שמצולמת בקליפורניה.
גדעון סער

גדעון משה סער (נולד ב־9 בדצמבר 1966, כ"ו בכסלו ה'תשכ"ז) הוא פוליטיקאי ישראלי, המכהן כשר החוץ וכיו"ר מפלגת הימין הממלכתי. חבר הקבינט המדיני-ביטחוני. כיהן כשר המשפטים, סגן ראש ממשלת ישראל, שר החינוך, שר הפנים וכחבר הכנסת מטעם הליכוד ותקווה חדשה. עורך דין במקצועו.
ביוגרפיה

נולד בשם גדעון משה סרצ'נסקי בתל אביב, בנם הבכור של ברוריה (לבית צופיוף), מחנכת ממוצא בוכרי, ושל ד"ר סרזיו שמואל סרצ'נסקי (במקור: Зареченский, זריצ'נסקי), רופא ילדים שעלה לישראל מארגנטינה. יש לו אח ואחות צעירים ממנו. ב־1968, כשהיה בן שנתיים, עברה משפחתו למצפה רמון למשך שנתיים, אחר כך לקיבוץ שדה בוקר למשך חמש שנים, ולאחר מכן חזרה לתל אביב. בהיותם בשדה בוקר, שימש אביו כרופא הקיבוץ וכרופאו האישי של דוד בן-גוריון. הוריו של סער התגרשו ב־1982, כשהיה בן 16.
למד בשכונת למד בה גר, בבית הספר היסודי על שם זלמן ארן. בעת שלמד בבית הספר תיכון חדש שבתל אביב, היה סער לתומך של תנועת "התחיה" מגיל 15. בהמשך מונה לרכז הארצי של "נוער התחיה". שימש גם כיו"ר מועצת התלמידים בבית ספרו. ב־1984 התגייס לצה"ל ושירת כלוחם בחטיבת גולני. הוא נפצע במהלך אימון חטיבתי, וכתוצאה מכך יצא לקורס מש"קי מודיעין. אחר כך חזר לשרת בגולני, ושירת כחייל מילואים עד גיל 36.
לאחר שחרורו מצה"ל, סיים סער תוך שנתיים תואר ראשון בהצטיינות במדע המדינה באוניברסיטת תל אביב. במהלך לימודיו נבחר לשמש כנציב קבילות הסטודנטים של אגודת הסטודנטים באוניברסיטה.
תוך כדי לימודיו, קיבל אותו אורי אבנרי לעבודה כעיתונאי בשבועון "העולם הזה", שם היה בעל טור פוליטי בשם "טפטפת". לאחר מכן היה במשך כשנה וחצי כתב לענייני מפלגות בעיתון "חדשות". ב־1993 היה כתב לענייני משפט בצוות ההקמה של חברת החדשות של ערוץ 2.
סער סיים תואר ראשון נוסף במשפטים (LL.B) באוניברסיטת תל אביב, והתמחה בפרקליטות מחוז תל אביב (אזרחי) אצל פרקליטת המחוז נעמי שטרן. בשנים 1995–1997 עבד כעוזר ליועץ המשפטי לממשלה מיכאל בן יאיר, ובשנים 1997–1998 היה עוזר לפרקליטת המדינה עדנה ארבל. לאחר מכן עבד כפרקליט בפרקליטות מחוז תל אביב (אזרחי).
בתחילת 1999 מונה למזכיר הממשלה בממשלת נתניהו הראשונה, וכיהן בתפקיד במשך כחצי שנה, עד הפסדו של בנימין נתניהו בבחירות. לאחר מכן הקים עם שותף משרד עורכי דין עצמאי, אך עזב את המשרד כעבור שנתיים, במרץ 2001, כשמונה למזכיר הממשלה בממשלת שרון הראשונה, ושימש בתפקיד במהלך האינתיפאדה השנייה. במסגרת תפקידו טיפל, בין היתר, בוועדת מיטשל, ובמאבק נגד הניסיון להקים ועדת חקירה בינלאומית בעקבות הקרב בג'נין במהלך מבצע חומת מגן. עמד בראש ועדה שבחנה עבור ראש הממשלה והקבינט המדיני־ביטחוני את סוגיית עקורי איקרית ובירעם, והמלצותיה אומצו בהחלטת הקבינט. סער פעל גם בכנסת, בשם הממשלה, בחקיקת חוקים רגישים בתחום הביטחוני והפוליטי.
פעילות פוליטית

ב־17 בפברואר 2003 נבחר לכנסת ה־16 כנציג מחוז תל אביב ברשימת הליכוד. סער היה יושב ראש סיעת הליכוד ויו"ר הקואליציה בתקופת ממשלת שרון השנייה. הוא התפטר מהתפקיד פעמיים, בשל התנגדותו לתוכנית ההתנתקות, אולם חזר בו לבקשתו של ראש הממשלה שרון. היה חבר בוועדת הכנסת, בוועדת חוקה, חוק ומשפט, בוועדה לקידום מעמד האישה, וכממלא מקום בוועדת החוץ והביטחון. הוא נבחר גם לוועדה לבחירת היועץ המשפטי לממשלה מטעם ועדת החוקה.
סער היה סגן יושב ראש ועדת הבחירות המרכזית בבחירות לכנסת ה־17. הוא נבחר ב־12 בינואר 2006 למקום החמישי ברשימת הליכוד לכנסת ה־17. בעקבות זאת נבחר לכנסת זו, למרות כישלון הליכוד בבחירות (שירד ל־12 מושבים בלבד). לאחר מכן היה יו"ר סיעת הליכוד, ובמשך שנה סגן יושב ראש הכנסת. ב־23 במאי 2006 נבחר ליו"ר הוועדה לקידום מעמד האישה, והיה לגבר הראשון שנבחר לתפקיד מאז הקמת הוועדה ב־1992. הוא כיהן בתפקיד עד מרץ 2008, כשחברת הכנסת ליה שמטוב מונתה לתפקיד.
פעילות פוליטית > חקיקה

סער יזם למעלה מ־30 הצעות חוק פרטיות שאושרו בכנסת ה־16 וה־17. בין החוקים שיזם ואושרו:
פעילות פוליטית > חקיקה > בכנסת השש עשרה

[דרושה הבהרה]
הצעת חוק בעניין אופן הבאת עצור לבית המשפט ("חוק האזיקים") – ה'תשס"ג 2003 (מסדיר את סוגיית אזיקת עצירים ואסירים בעת הבאתם לבית־המשפט וקובע את הקטגוריות המאפשרות זאת (סכנת בריחה, סכנה לאלימות וכו', להוציא מתכלית של השפלת העציר).
הצעת חוק הבחירות לכנסת (תיקון – אחוז החסימה), ה'תשס"ד–(2004) (העלה את אחוז החסימה בבחירות לכנסת (בפעם השנייה בתולדות המדינה) מאחוז וחצי לשני אחוזים)
הצעת חוק לתיקון פקודת העיריות (ייצוג הולם לבני שני המינים) – ה'תשס"ד 2004 (ייצוג הולם לנשים בתאגידים עירוניים ובדירקטוריונים של חברות עירוניות)
הצעת חוק חסינות חברי הכנסת, זכויותיהם וחובותיהם (תיקון – איסור כהונה כפולה כחבר הכנסת וכיושב ראש הסתדרות העובדים הכללית החדשה והסתדרות העובדים הלאומית), ה'תשס"ה–2005 (המחיל את עקרון איסור כפל התפקידים גם על יושבי ראש הסתדרות העובדים הכללית והלאומית, שעד אז הוחרגו מהכלל)
פעילות פוליטית > חקיקה > בכנסת השבע עשרה

הצעת חוק סדר הדין הפלילי (תיקון – הגנה מן הצדק) ה'תשס"ו–2006
הצעת חוק צער בעלי חיים (תיקון – ניסויים בבעלי חיים) ה'תשס"ז–2007
הצעת חוק עבודת נשים (הארכת חופשת הלידה מ־12 ל־14 שבועות) ה'תשס"ז–2007.
הצעת חוק התקשורת (בזק ושידורים) (תיקון מס' 35) הארכת המשך שידורי חדשות מקומיות בטלוויזיה ה'תשס"ז–2007
הצעת חוק הבוררות (תיקון מס'2) (ערעור על פסק בוררות), התשס"ח 2007
הצעת חוק הכנסת (תיקון 25 – הסדרת פעולתם של שדלנים (לוביסטים) התשס"ח 2007
חוק בתי המשפט (תיקון 55) (רוב מיוחד למינוי שופט בית משפט עליון) התשס"ח־2008
חוק דמי מחלה (היעדרות בשל מחלת ילד), התשס"ח–2008
חוק למניעת אלימות במשפחה (תיקון מס' 11) התשס"ח–2008
בכנסת השבע עשרה, עם תום כנס החורף של המושב השלישי, עמד מספר הצעות החוק הפרטיות שאושרו שהגיש סער על 16, כעשירית מכלל הצעות החוק הפרטיות שאושרו.
פעילות פוליטית > שר החינוך

ב־9 בדצמבר 2008, בבחירות המקדימות בקרב חברי הליכוד, נבחר סער למקום הראשון וקיבל 74% מקולות המצביעים. לאחר הטלת תפקיד הרכבת הממשלה על נתניהו, מינה נתניהו את סער לראש צוות המשא ומתן הקואליציוני מטעם הליכוד.
עם הקמת הממשלה ה־32 מונה סער לשר החינוך. וכיהן כחבר הקבינט המדיני־ביטחוני וחבר הקבינט החברתי־כלכלי.
פעילות פוליטית > שר החינוך > בגרות והישגי תלמידים

בתקופת כהונתו חלה עלייה בזכאים לתעודת בגרות עלייה בניגשים למבחני הבגרות ועלייה במבחני המיצ"ב.
במבחנים הבינלאומיים מבחן Pirls ומבחן TIMSS בשנת 2011 עלתה ישראל בתחומי המתמטיקה, מהמקום ה־24 בעולם לשנת 2007, למקום ה־7. במבחני המדעים רשמו תלמידי ישראל בכיתות ח' עלייה מהמקום ה־25 למקום ה־13, והתלמידים היהודים הגיעו למקום השני בעולם. במבחני קריאה בכיתות ד' נרשמה עלייה מהמקום ה־31 למקום ה־18. עם זאת, היו שטענו שלא ניתן להשוות את ההישגים לאלה של 2007.